google/wiki40b huggingface dataset:
डेविड अल्फारो

डेविड अल्फारो मैक्सिको के महान चित्रकार माने जाते हैं।
टाण्डा

जनसांख्यिकी

२०११ जनगणना के अनुसार यहाँ की जनसंख्या ९५,५१६ है, जिसमे ४९,४२९ पुरुष तथा ४६,०८७ महिलाएँ हैं। ६ वर्ष से कम के बच्चों की जनसंख्या १२,०९० है जो कि कुल जनसंख्या का १२.६६% है। यहाँ की लिंगानुपात दर ९३२ है जो कि उत्तर प्रदेश राज्य की दर ९१२ से उच्च है। साक्षरता दर ७७.६०% है जो कि राज्य दर ६७.६८% से अधिक है। पुरुष साक्षरता दर ८१.७८% है जबकि महिला साक्षरता दर ७३.१०% है।
चकमा स्वायत्त जिला परिषद

चकमा स्वायत्त जिला परिषद (चकमा आटोनोमस डिस्ट्रिक्ट काउन्सिल) का गठन भारतीय संविधान की छठी अनुसूची के तहत २९ अप्रैल १९७२ को किया गया था। यह परिषद राज्य विधान सभा की प्रतिकृति है और विशेष रूप से आवंटित विभागों पर कार्यपालिका रूप से प्रशासन किया करती है। यह उत्तर-पूर्व भारत में मिज़ोरम में स्थित तीन स्वायत्त जिला परिषदों में से एक है। यह दक्षिण-पश्चिमी मिजोरम और बांग्लादेश और म्यांमार की सीमा से लगे क्षेत्रों में रहने वाले चकमा लोगों के लिये एक स्वायत्त परिषद है। परिषद के अधीन इस क्षेत्र का १५०० वर्ग किलोमीटर क्षेत्र आता है जिसमें जनसंख्या  2001 में ३४,५२८  से बढ़कर २००८ तक  ४०,२६५ हो चुकी है। स्थानीय चकमा लोगों की मांग अब एक चकमा स्वायत्त जिला "चकमालैण्ड" के रूप में एक संघ शासित क्षेत्र बनाने की है।

जनसंख्या

मिजोरम की कुल चकमा जनसंख्या  100,000 से अधिक होने का अनुमान है। चकमा स्वायत्त जिला परिषद के अंतर्गत पूरी जनसंख्या अनुसूचित जनजाति ही है। २०११ की जनगणना के अनुसार इस क्षेत्र की कुल जनसंख्या 43,528 है जिसमें से ७०% लोग कृषि पर निर्भर है.

मुख्यालय

चकमा स्वायत्त जिला परिषद का मुख्यालय कमलानगर है जिसका चकमा भाषा में संतरे का शहर है। इसे चौङ्ग्ते-सी कहते हैं। इसके कमलानगर-१,२,३ और ४ नामक चार भाग हैं। यहां एक महाविद्यालय भी है जिसका नाम कमलानगर गवर्नमेण्ट कालेज है और कमलानगर-१ फ़ुटबाल मैदान के निकट स्थित है। 

धर्म

चकमा जिला परिषद के अधिकांष लोग थेरावद बौद्ध धर्म के अनुयायी हैं। ये इस धर्म का अनुसरण लम्बे समय से कर रहे हैं।
सियाचिन मुज़ताग़

सियाचिन पर्वतमाला अथवा सियाचिन मुज़ताग़ काराकोरम पर्वतमाला की सुदूर पूर्वी उप-श्रेणी है। इसका लगभग ६०% भाग चीन द्वारा नियंत्रित क्षेत्र में है तथा ४०% क्षेत्र भारत द्वारा नियंत्रित क्षेत्र में।
मनमोहिनी

मनमोहिनी हिन्दी भाषा में बनी एक रूहानी डरावनी धारावाहिक है। इसका प्रसारण ज़ी टीवी पर 27 नवम्बर 2018 से शुरू हुआ। इसका निर्माण अपनी एलएसडी फिल्म्स के साथ प्रतीक शर्मा ने किया है।

कहानी

ये कहानी एक 500 साल पुरानी चूड़ेल, मनमोहिनी (रेहना मल्होत्रा) की है, जो कई सालों से अपने प्यार का इंतजार करते रहती है और किसी भी तरह उसे हासिल करना चाहती है। वहीं उसका प्यार अपने नए जीवन में राम (अंकित सिवच) होता है, जिसकी सिया (गरिमा सिंह पंडित) से शादी हो चुकी है।
सायान्यूरिक क्लोराइड

सायान्यूरिक क्लोराइड एक अकार्बनिक यौगिक है।
प्यारा केरकेट्टा

खडिया आदिवासी समुदाय से आने वाले प्यारा केरकेट्टा भारतीय समाज और राजनीति में झारखंडी जनता की दावेदारी को बडी शिद्दत के साथ उठाया और उसे स्थापित किया। झारखंड की सांस्कृतिक विरासत की रक्षा के लिये उन्होंने देशज भाषाओं को पुनर्सृजित और संगठित किया। मातृभाषा में देशज भाषाओं के अध्ययन अध्यापन के लिये पुस्तकें लिखीं और छपवाईं। खडिया भाषा में आधुनिक शिष्ट साहित्य की शुरूआत की। झारखंड की देशज जनता के स्वभिमान और गौरव को स्थापित करने के लिये युवाओं का नेतृत्व करते हुए सांस्कृतिक आंदोलन को संगठित किया। आजादी के पहले और बाद के भारत में झारखंड की उत्पीडित आबादी के समग्र उत्थान के लिये वे हमेशा संघर्षरत रहे।
मोहरी लाख

मोहरी लाख (Sealing wax) एक प्रकार की मोम या मोम-जैसी सामग्री होती है जो पिघलने के बाद जल्दी से जम जाए और काग़ज़, वस्त्र या धातुओं से इस भांति चिपक जाए कि उसे हटाने पर उस में स्पष्ट तोड़े जाने के निशान दिखें। ऐसी मोम पर मोहर लगाकर चीज़ों को प्रमाणित करा जा सकता है। मसलन यदि एक मोहर केवल किसी अधिकारी के पास उपलब्ध हो (और उसकी नकल करना कठिन हो) तो किसी लिफ़ाफ़े में पत्र बंद कर के उसके खोल पर मोहर लगाई जाए तो मिलने वाले को यह प्रमाणित होता है कि लिफ़ाफ़े का पत्र सीधा उस अधिकारी द्वारा मान्य है। इसी तरह यदी कोई न्यायालय किसी कमरे पर ताला लगाकर उसपर मोहर लगा दे, तो बिना टूटी हुई मोहर से यह प्रमाणित होता है कि उस कमरे के भीतर के सामान में कोई छेड़खानी नहीं हुई है। इतिहास में, कभी-कभी इस मोम या लाख को पहचान देने के लिए उसमें आसानी से पहचानी जाने वाली सुगन्ध भी मिलाई जाती थी।
रामसर सम्मेलन

रामसर सम्मेलन नम भूमि के संरक्षण के लिए विश्व स्तरीय प्रयास है। भविष्य के लिए झीलों एवं नम भूमि का संरक्षण‘ विषय पर आधारित इस सम्मेलन का आयोजन भारत सरकार के पर्यावरण एवं वन मंत्रालय द्वारा राजस्थान सरकार एवं इन्टरनेशनल लेक एन्वायरन्मेंट कमेटी, जापान के सहयोग से किया गया है। बढते शहरीकरण एवं औद्योगीकरण के कारण विश्व भर में झीलों को अनेक प्रकार से क्षति पहुंची है। इसी कारण से सभी देशों में झीलों के पुनरूद्धार एवं उनकी जल की गुणवत्ता को सुधारने के लिए सघन प्रयास किये गये हैं। 
भारत पहला देश है जिसने कि जल प्रदूषण को नियंत्रित करने के लिए व्यापक कानून बनाया और इसी के साथ विश्व स्तर पर संरक्षण प्रयासों के तहत १९७१ में नम भूमि पर आयोजित रामसर कन्वेंशन में भी सक्रिय रूप से भागीदारी की थी। भारत में अनेक झीलों के संरक्षण के प्रयासों को विश्व स्तर पर सराहा गया है। चिल्का झील के पुनरुद्धार के लिए देश को रामसर संरक्षण अवार्ड दिया गया। इसी प्रकार भोपाल झील के संरक्षण कार्य की भी अन्तर्राष्ट्रीय स्तर पर प्रशंसा हुई है। 
झीलों तथा नम भूमि के संरक्षण के लिए सर्वप्रथम १९८४ में इस प्रकार का पहला सम्मेलन आयोजित किया गया था तथा इसके बाद दो वर्षों के अंतराल में विश्व के विभिन्न भागों में इसके सम्मेलन निरन्तर हो रहे हैं जो वैज्ञानिक सोच के साथ विकासशील देशों को झीलों तथा नम भूमि के रखरखाव के उपाय सुझाते हैं। उन्होंने आशा प्रकट की कि सम्मेलन में आने वाले सुझाव इस कार्य को एक नई दिशा प्रदान करेंगे।
मौडिहा, बिहार

बक्सर जिले में मौडिहा गांव

मौडिहा बक्सर जिले के सभी गांवों में से एक है। दुनिया के नक्शे पर यह 25°26'17.6"N 84°18'59.9"E समन्वय पर पाया जा सकता है। खेती की भूमि सभी दिशाओं से इस गांव को घेरे हुए है। पूर्व-दक्षिण में एक नहर (जिसे यहाँ अहरा कहा जाता है) है। यह गांव नवंबर में हरे धान की फसलों से घिर जाता है। यह गांव मोहन मिया (मुस्लिम)के द्वरा स्थापित किया गया था ,जो पास के मनकी नामक गांव के रहने वाले थे। अन्य जाति और समुदाय के लोगों के साथ उन्होने गांव की स्थापना की। आम तौर पर सभी मुसलिम परिवार एक समुदाय से हैं और एक पूर्वज से संबंधित है। उनमें से कुछ अन्य पूर्वज से हैं।

भूगोल

मुख्य सड़क (NH30) पर महादेवगन्ज़ बस पड़ाव के साथ यह गांव मौडिहा रोड (यह पक्की रोड, जो गांव में दक्षिणी छोर से प्रवेश करता है) के द्वारा जुड़ा हुआ है। पूर्वी हिस्से में भी यह गावं भदवर- इटौडाह ग्राम रोड और टिकपोखर ग्राम रोड के द्वारा मुख्य सड़क मार्ग से जुड़ा है। इस गांव के लिए रेलवे कनेक्टिविटी बिहिया (सुदूर पूर्व में बहुत निकटतम लगभग 25 किमी), डुमराँव(लगभग 43.4 किमी दूर पश्चिम में उत्तर की ओर),आरा (42 किमी दूर पूर्व में) रेलवे स्टेशन से है। लालू प्रसाद यादव जब भारत के रेल मंत्री थे, एक नई रेल लाइन कम्युनिकेशन इस गांव में प्रस्तावित किया गया था। पश्चिमी दिशा में खैरा नदी बहती है। खैरा नदी गांव से करीब एक किलोमीटर दूर है। गांव के पूर्वी भागों में बागों का बगीचा है। इस गांव में पेड़, बांस , आम, सिसम, सिरिस या महुआ, नीम का भरमार है।

प्रशासनिक विवरण

प्रशासनिक संबन्धी विवरण निचे दिया हुआ है:
देश- भारत
राज्य- बिहार
जिला- बक्सर
ब्लॉक- नावानगर
थाना- नावानगर
डाक- सलसला
पिन- 802125

सीमा

चौहद्दी नीचे दिया हुआ है:
उत्तर- डिहरी
दक्षिण- करऊनिया
पूरब- टिकपोखर
पश्चिम - सलसला

मतदाता

यह मौडीहा गांव (बक्सर ज़िला में अवस्थित) बक्सर लोक सभा और डुमराव बिधानसभा के अंतर्गत आता है। 11/03/2016 को प्रकशित विवरण के अनुसार वोटर लिस्ट इस प्रकार हैं :
लोकसभा क्षेत्र - बक्सर
विधानसभा क्षेत्र- 201, डुमराँव
बूथ संख्या- 191, हल्का गोदाम, मौडिहा
बूथ संख्या 191 के अंतर्गत क्षेत्र- मौडिहा और बरहमटोला
कुल मतदाता-: 1063
पुरुष मतदाता- 586
महिला मतदाता- 476
तृतीय लिंग- 1

लिंग अनुपात

चूँकि यहाँ की जनसंख्या 1,419 है जिसमें 695(49%) पुरुष और 724(51%) महिला हैं। इसके अलावा 6 साल से कम बच्चो की संख्या 285है जिसेमें 141 लड़के और 144 लड़कियां हैं।

कृषि

गाँव के अधिकतर लोग कृषि कार्य में लगे हुए हैं। लेकिन आज कल इस गाँव के लोग नौकरी के तलाश में विदेश (अमेरिका, सऊदी अरब, क़तर , संयुक्त अरब अमीरात इत्यादि) जाने लगे हैं।
कण्व वंश

कण्व राजवंश

शुंग वंश के अन्तिम शासक देवभूति के मन्त्रि वसुदेव ने उसकी हत्या 73 ई पू में  कर दी तथा मगध की गदी पर कण्व वंश की स्थापना की। कण्व वंश ने 75 इ.पू. से 30 इ.पू. तक शासन किया। वसुदेव पाटलिपुत्र के कण्व वंश का प्रवर्तक था। वैदिक धर्म एवं संस्कृति संरक्षण की जो परम्परा शुंगो ने प्रारम्भ की थी। उसे कण्व वंश ने जारी रखा। इस वंश का अन्तिम सम्राट सुशर्मा कण्य अत्यन्त अयोग्य और दुर्बल था। और मगध क्षेत्र संकुचित होने लगा। कण्व वंश का साम्राज्य बिहार, पूर्वी उत्तर प्रदेश तक सीमित हो गया और अनेक प्रान्तों ने अपने को स्वतन्त्र घोषित कर दिया तत्पश्चात उसका पुत्र नारायण और अन्त में सुशर्मा जिसे सातवाहन वंश के प्रवर्तक सिमुक ने पदच्युत कर दिया था। इस वंश के चार राजाओं ने ७५इ.पू.से ३०इ.पू.तक शासन किया।
इस वंश के चार शासक हुए - वासुदेव    (संस्थापक),,भूमिपुत्र, नारायण, सुशर्मा(अन्तिम)  
पुराणों में इन्हें शुंगभृत्य कहा गया है। यह ब्राहम्ण वंश था। कण्व वंशी शासकों का राज्य मगध एवं उसके आसपास के क्षेत्र तक सीमित रह गया था।
कहा जाता है कि इन्होने शुंग वंश के शासकों के क्षेत्र को हड़पने की कोशिश नही की, बल्कि उन्हे अपने अधीन कर लिया।
इंटोली

इंटोली भारतीय राज्य राजस्थान के अलवर जिले के राजगढ़ तहसील का एक गाँव है। यह अपने ऐतिहासिक महत्व और वर्तमान में राजनितिक, सामाजिक जागरूकता के लिए जाना जाता हैं साथ ही यहां के लोग अपनी सादगी और जुझारूपन के लिए क्षेत्र में पहचाने जाते हैं।
ज्येष्ठ कृष्ण पञ्चमी

ज्येष्ठ कृष्ण पंचमी भारतीय पंचांग  के अनुसार तृतीय माह की बीसवी तिथि है, वर्षान्त में अभी २८० तिथियाँ अवशिष्ट हैं।
पीटर पाल रूबेंस

पीटर पाल रूबेंस बेल्जियम के महान चित्रकार थे।
== जन्म ==(1577-1640ई0)
== प्रमुख चित्र ==1-ईसा की सूली
2-मैजाई की वंदना
3-पेरिस का निर्णय
4-जाड़े का दृश्य
5-थ्री ग्रेसेज
6-ल्यूसियन की पुत्रियो का अपहरण
== मृत्यु ==(1577-1640ई0)
जानकी प्रसाद

जानकी प्रसाद, काशी के प्रसिद्ध साहित्यकार थे। इनके पिता देवकीनन्दन बड़े धनवान व्यक्ति थे। इन्होने केशव की ‘रामचन्द्रिका’ की टीका ‘राम भक्ति प्रकाशिका’ नाम से की थी। इनका रचना-काल संवत् 1872 है। ‘मुक्ति रामायण’ इनकी अन्य रचना है।
जंगली चावल

उत्पादन क्षेत्र

समूचा उष्ण कटिबंधीय एशिया तथा अफ्रीका, वनों तथा सड़क के किनारे मिलता है।

प्रयोग

इसे प्राय अकाल या अन्नाभाव के समय प्रयोग करते हैं, खास तौर पर चाड़ तथासूडान में, राजस्थान में इसके बीजो का प्रयोग चावल के रूप में होता है, इसके भारतीय भाषाओ में अनेक स्थानीय नाम है, संस्कृत में इसे श्रामक कहते हैं, अन्य भाषाओं में भी इसके अनेक नाम है, इस लेख के लिए एक सामान्य शब्द जंगली चावल का चयन किया गया है जो यधपि प्रयोग में कम आता है, लेकिन शीर्षक रूप में सही है, अन्य भाषाओं में इसके नामो की सूची आप अंगरेजी विकिपीडिया पे देख सकते हैं

बाहरी कडियां

E. colona as a weed
विकासपीडिया

विकासपीडिया भारत सरकार द्वारा शुरू की गयी एक वेबसाइट है जो विभिन्न प्रकार की सूचनायें प्रदान करती है। यह फरवरी २०१४ में आरम्भ की गयी थी। इस पोर्टल का विकास 'भारत विकास प्रवेशद्वार-एक राष्ट्रीय पहल' के एक भाग के रूप में सामाजिक विकास के कार्यक्षेत्रों की सूचनाएं/ जानकारियां और सूचना एवं प्रौद्योगिकी पर आधारित उत्पाद व सेवाएं देने के लिए किया गया है। भारत विकास प्रवेशद्वार, भारत सरकार के संचार एवं सूचना प्रौद्योगिकी मंत्रालय के इलेक्ट्रॉनिकी और सूचना प्रौद्योगिकी विभाग (डीईआइटीवाई), की एक पहल और प्रगत संगणन विकास केंद्र (सी-डैक), हैदराबाद के द्वारा कार्यान्वित है।
यह वेबस्थल हिन्दी, अंग्रेजी, असमिया, मराठी, बांग्ला, तेलुगु, गुजराती, कन्नड, मलयालम, तमिल, मराठी आदि २३ भाषाओं में है। विकासपीडिया में 6 अलग-अलग विषय हैं, कृषि, स्वास्थ्य, शिक्षा, समाज कल्याण, ऊर्जा, और ई-शासन।
ट्राइफ्लोरोमिथाइलआइसोसायनाइड

ट्राइफ्लोरोमिथाइलआइसोसायनाइड एक अकार्बनिक यौगिक है।
चौपाल, हिमाचल प्रदेश

भौगोलिक स्थिति

चौपाल 30.95°N 77.58°E पर स्थित है। इसकी मानक समुद्र तल से औसत ऊँचाई 2550 मीटर (8366 फुट) है तथा राज्य की राजधानी शिमला से 100 किलोमीटर दूरी पर स्थित है।
चौपाल शिमला जिले की एक तहसील (प्रशासनिक विभाग) है। यह पहाड़ियों और देवधर के वृक्षों से घिरा हुआ है।

जनसांख्यिकी

2011 की जनगणना के अनुसार चौपाल की जनसंख्या 10,888 है और इसमें 58% पुरुष तथा 42% महिलायें हैं। चौपाल की साक्षरता दर 89.65% है।
२३६९ ईसा पूर्व

२३६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कल चौधवीं की रात थी

ग़ज़ल के बोल

कल चौधवीं की रात थी शब-भर रहा चर्चा तेरा

कुछ ने कहा ये चांद है कुछ ने कहा चेहरा तेरा

हम भी वहीं मौजूद थे, हमसे भी शब पूछा किए

हम हंस दिए, हम चुप रहे, मंज़ूर था पर्दा तेरा

इस शहर में किस से मिलीं, हमसे तो छूटें महफ़िलें

हर शख़्स तेरा नाम ले, हर शख़्स है दीवाना तेरा

कूची को तेरे छोड कर, जोगी ही बन जाएं मगर

जंगल तेरे, पर्बत तेरे, बस्ती तेरी, सहरा तेरा

हम और रस्म-ए-बंदगी, आशुफ़्तगी, ओफ़तगी

एहसान है क्या-क्या तेरा, ए हुस्न बेपर्वा तेरा

दो अशक जाने किस लिए, पलकों पे आके टुक गीए

अलताफ़ की बारिश तेरी, इकराम का रदया तेरा

ए बे दरेग़-ओ-बे ईमां हमने कभी की है फ़ुग़ां

हमको तेरी वहशत सही, हमको सही सवादा तेरा

हम पर ये सख़्ती की नज़र, हम हैं फ़क़ीर-ए-रह-गुज़र

रस्ता कभी रोका तेरा? दामन कभी थामा तेरा

हाँ हाँ तेरी सूरत हसीं लेकिन तो ऐसा भी नहीं

इस शख़्स के अशआर से शहरा हुआ क्या-क्या तेरा

बेदर्द सुननी हो तो चल, कहता है क्या अच्छी ग़ज़ल

आशिक़ तेरा, रुस्वा तेरा, शायर तेरा, इंशा-ए-तेरा
२३३० ईसा पूर्व

२३३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फ़रवहर

फ़रवहर, जिसे प्राचीन फ़ारसी में प्रवहर लिखते थे, पारसी धर्म का सब से अधिक पहचाने जाने वाला चिह्न है। बीसवीं सदी में ईरान पर राज करने वाले पहलवी राजवंश ने इसे अपने साम्राज्य का और ईरानी राष्ट्र का चिह्न भी चुना था। इसमें एक परों वाले चक्र के बीच एक राजसी आकृति का दाढ़ी वाला व्यक्ति दर्शाया जाता है।

फ़्रवशी से सम्बन्ध

अवस्ता (पारसी धर्म-ग्रन्थ) में 'फ़्रवशी' दिव्य रक्षक-आत्मा को कहते हैं। इसके विपरीत 'उर्वन' वह आत्मा होती है जो संसार में अच्छे-बुरे की अनंत लड़ाई में अच्छाई के लिए लड़ने भेजी जाती है। यह मान्यता है कि शारीरिक मृत्यु के चार दिन बाद उर्वन फ़्रवशी को लौट जाती है और संसार में हुए अपने अनुभवों को फ़्रवशी को दे देती है। 'फ़रवहर' शब्द इसी 'फ़्रवशी' शब्द से उत्पन्न हुआ है और आधुनिक सोच है कि यह चिह्न उसी रक्षक आत्मा को दर्शाती है। ध्यान दें कि 'फ़्रवशी' शब्द 'फ़्रवर्ती' का एक रूप है, क्योंकि 'र्त' अवस्ताई भाषा में अक्सर 'श' बन जाता था। क्योंकि संस्कृत और अवस्ताई दोनों हिन्द-ईरानी भाषा परिवार की बहनें हैं, इसलिए संस्कृत में इसका सजातीय शब्द 'प्रवर्तिन' होता, जिसका अर्थ है 'वह जो आगे ले जाए'। लेकिन यह शब्द संस्कृत में इस रूप में नहीं मिलता और इसकी बजाए संस्कृत का सही शब्द 'प्रवर्तक' है, जिसका अर्थ है 'वह जो आगे बढ़ाए'।

चिह्न की उत्पत्ति

पर-युक्त चक्र या पर-युक्त सूर्य का चिह्न मध्य पूर्व के क्षेत्र में प्राचीनकाल से प्रयोग होता आया है। यह कांस्य युग की मोहरों में भी देखा जा सकता है। कुछ समय बाद इस चक्र के अन्दर एक मनुष्य की आकृति भी डाली जाने लगी थी। असीरियाई लोगों के लिए यह उनके अशूर (ܐܫܘܪ, Ashur) नामक देवता का रूपांकन था। यह फ़रवहर के चिह्न का स्रोत होने के बावजूद यह ज्ञात नहीं है कि जिन ईरानी विद्वानों ने इस चिह्न का प्रयोग पारसी धर्म में आरम्भ किया। वे इस चिह्न के साथ क्या मतलब जोड़ते थे। इतना ज़रूर है कि ईरान में इसे सबसे पहले शाही शिलालेखों में देखा गया इसलिए शायद यह 'ख़्वारनाह​' का प्रतीक रहा हो। 'ख़्वारनाह​' (khvarenah) शब्द का मतलब पारसी धर्म-ग्रंथों में 'सम्राट की दिव्य महानता' निकलता है, यानि वह दिव्य महानता जो किसी शासक या सम्राट के साथ जुड़कर उसकी सहायता करे। संभव है कि फ़रवहर इन शिलालेखों में सम्राट की फ़्रवशी दर्शा रहा हो।
डांस्क

डांस्क (पोलिश : Gdańsk; Gdansk) पोलैंड का छठा सबसे बड़ा शहर है, जिसकी आबादी लगभग 466,000 है। यह देश के उत्तरी भाग में पोमेरेनियन प्रांत में स्थित है। शहर अपने बंदरगाह वास्तुकला के लिए प्रसिद्ध है। बाल्टिक सागर पर एक प्रसिद्ध बंदरगाह, डांस्क यूरोप के सबसे रंगीन शहरों में से एक है।
शहर को 10 वीं शताब्दी में मछली पकड़ने की बस्ती के रूप में स्थापित किया गया था और 1263 में शहर के अधिकार प्राप्त हुए। इसे सबसे पहले पोलिश लोगों ने पिएस्ट राजवंश के तहत बसाया था। (मिएश्को प्रथम)। डांस्क को बाद में पोलैंड, जर्मनी और नीदरलैंड के व्यापारियों द्वारा बसाया गया, जिसने शहर के विकास में योगदान दिया। 16 वीं और 17 वीं शताब्दी में पोलैंड में डांस्क सबसे अमीर शहर था, इसकी अपनी टकसाल, वास्तुकला और सरकार थी। डांस्क सिटी काउंसिल के पास रॉयल चुनाव में एक निर्णायक शब्द और वोट था। जब 1576 में स्टीफन बाथोरी पोलैंड के राजा के रूप में चुने गए, तो शहर ने विद्रोह कर दिया। जब पोलैंड की शक्ति घट गई और समाप्त हो गई, जर्मनी ने प्रथम विश्व युद्ध के अंत तक इस शहर पर कब्जा कर लिया और इसे "डेंजिग" (Danzig) नाम दिया। 1920 में ग्दान्स्क यूरोप में एक देश बन गया (Free City of Danzig)। मुक्त राज्य द्वितीय विश्व युद्ध तक चला; 1945 में यह पोलैंड द्वारा फिर से हासिल किया गया था। यद्यपि 1939 और 1945 के बीच भारी बमबारी हुई, फिर से शहर का निर्माण किया गया। पुराने नाम "डेंजिग" का उपयोग पोलिश लोगों के लिए आक्रामक माना जाता है और इसे टाला जाना चाहिए।
द्वितीय विश्व युद्ध तब शुरू हुआ जब जर्मन और पोलिश सेनाओं ने डांस्क पर नियंत्रण हासिल करने की कोशिश की। यह वह स्थान भी है जहाँ 1989 में यूरोप में साम्यवाद गिर गया था। डांस्क को इतिहास के प्रमुख शहरों में से एक बनाने वाली महत्वपूर्ण घटनाओं के साथ, कई प्रसिद्ध लोग यहां पैदा हुए थे जैसे फॉरेन्हाइट और आर्थर शोपेनहावर। 
शहर की मुख्य सड़क को "लॉन्ग मार्केट" (Długi Targ) कहा जाता है। डांस्क में गॉथिक और कैथोलिक सेंट मैरी बेसिलिका दुनिया का सबसे बड़ा ईंट चर्च है। सबसे पुराना लकड़ी का बंदरगाह क्रेन (Żuraw) भी शहर का एक मुख्य स्थल है। डांस्क में ओल्ड टाउन में डच व्यापारियों के प्रभाव के कारण ऐम्स्टर्डैम के समान कई इमारतें हैं। ग्रीन गेट (Brama Zielona) कभी पोलैंड के शासकों का निवास था। क्षेत्र एम्बर संसाधन में भी बहुत समृद्ध है। 
डांस्क से होकर बहने वाली मुख्य नदी को "मोटलावा" (Motława) कहा जाता है।
हलाहल (ग्रन्थ)

हलाहल हरिवंश राय बच्चन का एक काव्यग्रंथ है जो इसी नाम की एक लम्बी कविता के आधार पर नामित है। इसकी रचना बच्चन ने १९४६ में की थी।
अग्रस्वर

जिन स्वरों के उच्चारण में जिह्वा का आगे का भाग सक्रिय रहता है, उन्हें ‘अग्र स्वर’ कहते हैं। जैसे– अ, इ, ई, ए, ऐ।
अंतरिक्ष पर्यटन

अंतरिक्ष पर्यटन  पर्यटन की नई संस्कृति हैं जोउन घुमन्तु पर्यटको के लिए हैं जो घूमने के लिए रोमांच की हद तक जा सकते हैं। इस प्रकार के पर्यटक घुमने के लिए उन्न्त तकनिको एवं अपने अकूत धन के बल पर अंतरिक्ष में घुमने जाते हैं।
मान्गीस्तऊ प्रांत

भूगोल

क़ाज़ाख़स्तान का कैस्पियन सागर के साथ लगने वाले तट का अधिकाँश हिस्सा मान्गीस्त​ऊ प्रांत में आता है और इस प्रांत की राजधानी भी उसी सागर पर एक बंदरगाह है। इस राज्य में रेगिस्तान, पहाड़, पठार और कैस्पियन के साथ लगा मैदानी इलाक़ा सभी शामिल हैं। उस्त-उर्त पठार पर स्थित राज्य के उत्तरी भाग में सर्दियों में बहुत ठण्ड पड़ती है। प्रान्त का सबसे ऊँचा स्थान ५५६ मीटर (१,८२४ फ़ुट) ऊँचा ओत्पन पहाड़ (Otpan) है जबकि सबसे नीच;अ स्थान कैस्पियन सागर के साथ की कैस्पियन द्रोणी का समुद्र-तल से १३२ मीटर (४३३ फ़ुट) नीचे का क्षेत्र है। सोवियत संघ के ज़माने में यहाँ ज़मीन से तेल निकला था और इस प्रान्त में तेल-सम्बन्धी उद्योग से बहुत विकास हुआ है।

समुदाय

१९९९ की जनगणना में मान्गीस्त​ऊ प्रांत के ५०.९% लोग कज़ाख़ और ३२.९% रूसी जाति के थे।
यान्डाबू की संधि

यान्डाबू की संधि (बर्मी भाषा: ရန္တပို စာချုပ် / रन्तपो चाख्युप् ) प्रथम आंग्ल-बर्मी युद्ध में बर्मा के परजय के बाद हुई थी। यह युद्ध ५ मार्च १८२४ से शुरू होकर लगभग २ वर्ष तक चला था। इस संधि पर २४ फरवरी १८२६ को हस्ताक्षर हुए थे। यह सन्धि बर्मा की राजधानी आवा से ८० किमी दूर यान्डाबू गाँव में हुई थी। इस संधि में बर्मा को बिना किसी चर्चा के ही इस संधि की शर्तों पर हस्ताक्षर करने पड़े थे।
बावले छोरे

प्रारम्भिक जीवन

इन दोनों का नाम जन्म राजस्थान के पाली जिले में हुआ था जो कि जुड़वा भाई है।पंजाबी गानों में यो यो हनी सिंह का रैप गायन देख कर इन्होंने भी राजस्थानी में रैप करने की ठानी और इंडियाज गोट टैलेंट न इंडियन आईडल में अपनी प्रस्तुति देकर रैप गायन में अपना कदम रखा।बावले छोरे का पहला गाना आपणो राजस्थान था जो बहुत ही हिट हुआ।

कार्य

टी. वी. शो      
1.इंडियाज गॉट टैलेंट
2.इंडियाज बेस्ट जुँड़वा
3.Ace Of Space   
    
Series            
1.नकटो चिन्टू     
2.एडो पचे काई है 

Check:-
Youtube.com/baawalechore
आत्तुर

विवरण

आत्तुर ज़िले में एक तालुका का प्रशासनिक दर्जा रखता है। यह वशिष्ठ नदी के किनारे स्थित है। नगर के उत्तर प्राचीन दुर्ग है जहाँ पर ब्रिटिश सेनाएँ रखी गई थीं। सन्‌ 1768 ई. में अंग्रेजों का इस पर पूरा अधिकार हो गया था। यहाँ पर पहले नील तैयार की जाती थी। यह नगर यहाँ के बने हुए छकड़ों (बैलगाड़ियों) के लिए भी प्रसिद्ध है।
ज्येष्ठ शुक्ल चतुर्दशी

ज्येष्ठ शुक्ल चतुर्दशी भारतीय पंचांग  के अनुसार तृतीय माह की चौदहवी तिथि है, वर्षान्त में अभी २८६ तिथियाँ अवशिष्ट हैं।
ज्यूचिनि येलो मोजेक वाइरस

ज्यूचिनि येलो मोजेक वाइरस एक विषाणु है।
रायसिना की पहाड़ी

रायसीना की पहाड़ी लूट्यन्स की अभिकल्पित दिल्ली में एक प्रधान क्षेत्र है, जिसमें भारत की सर्वोच्च प्राथमिकता वाली सरकारी इमारतों को स्थान दिया गया है। राष्ट्रपति भवन, भारत के राष्ट्रपति का महल, जिसके दोनो ओर सचिवालय की दोनो इमारतें, जिनमें भारत के प्रधान मंत्री का कार्यालय, व कई अन्य महत्वपूर्ण मंत्रालय बने हैं। रायसीना की पहाड़ी के निकट अन्य महत्वपूर्ण इमारतों में संसद भवन, इंडिया गेट, रेल भवन, उद्योग भवन, वायु भवन, कृषि भवन, सेना भवन, इत्यादि हैं।
यह पहाड़ी क्षेत्र हलका सा उभरा हुआ, समुद्र तल से लगभग 226 मीटर (741 फीट) ऊंचा और इंडिया गेट राजपथ के निकटवर्ती क्षेत्रों से लगभग 18 मीटर (59 फीट) ऊंचा उठा हुआ है।

स्थिति

रायसीना की पहाड़ी की स्थिति है 28.6° उत्तर अक्षांश और 77.2° पूर्व देशान्तर पर है।
जीनी और जूजू

कहानी

विक्रम खन्ना (अली असगर) एक बार विमान उड़ाते हुए एक जगह रुकता है वहाँ उसकी मुलाकात जीनी से होती है। इसके बाद जीनी उसे जूजू कहती है और उसके पीछे पड़ जाती है। जीनी विक्रम से प्यार करने लगती है। लेकिन विक्रम उससे दूर भागते रहता है। जीनी के बारे में केवल जूजू के दोस्त वेला को ही पता रहता है। इसके कई दिनों के बाद जिंजोरा नामक एक जिन जीनी से शादी करने के लिए आता है। वह जूजू को कैद कर लेता है। लेकिन बाद में उसे हरा देते हैं। जब जीनी 2001 वर्ष की हो जाती है। तो जिन लोक से कई जिन जीनी से शादी करने के लिए आते हैं। लेकिन जीनी कई कारण बता कर उन लोगों को मना कर देती है। इसके बाद अंत में जीनी और जूजू को एक साथ नाचते हुए दिखाया जाता है कि दोनों एक दूसरे से प्यार करते हैं। इसके बाद यह समाप्त हो जाता है।
मलावियाई क्वाचा

नामोत्पत्ति

क्वाचा नाम उषाकाल के लिए प्रयुक्त न्यांजा और बेम्बा शब्द से लिया गया है। जबकि तंबाला शब्द का न्यांजा में अर्थ मुर्गा होता है। मुर्गा एक तंबाला सिक्के में नजर आता है।

इतिहास

क्वाचा ने १९७१ में २ क्वाचा = १ पाउंड (१ क्वाचा = १० शिलिंग) की दर पर पाउंड का स्थान लिया।

सिक्के

सिक्के १९७१ में १, २, ५, १० और २० तंबाला मूल्यवर्ग में जारी किए गए। १ और २ तंबाला कांसे के बने हुए थे, वहीं अन्य तांबा-जस्ता के बने हुए थे। १९८६ में ताबा-जस्ता के ५० तंबाला और जस्ता-पीतल १ क्वाचा सिक्के जोड़े गए। द्विधातुई ५ और १० क्वाचा के सिक्के जनवरी २००७ में जारी किए गए। ये सभी वर्तमान में प्रचलन में हैं।
भारत में चुनाव, 2017

2017 में भारत के पांच राज्यों - उत्तर प्रदेश, पंजाब, उत्तराखंड, गोवा और मणिपुर - में विधानसभा चुनाव हुए। इन राज्यों में मौजूदा विधानसभाओं का कार्यकाल 18 मार्च 2017 से ही समाप्त होना शुरू हो रहा था, सो, उससे पहले ही नई विधानसभाओं का गठन ज़रूरी था। गोवा, मणिपुर और पंजाब विधानसभाओं का कार्यकाल 18 मार्च को खत्म हो रहा है, उत्तराखंड विधानसभा का कार्यकाल 26 मार्च को खत्म होगा, जबकि यूपी विधानसभा का कार्यकाल 27 मई को पूरा होगा।
देश के सबसे बड़े राज्य उत्तर प्रदेश में चुनाव सात चरणों में करवाया गया, जबकि पूर्वोत्तर राज्य मणिपुर में चुनाव दो चरणों में हुआ। शेष तीनों राज्यों में मतदान एक-एक चरण में ही हुआ। गोवा तथा पंजाब में एकमात्र चरण का मतदान 4 फरवरी को करवाया गया, जबकि उत्तराखंड में मतदान एक ही चरण में 15 फरवरी को हुआ। मणिपुर में पहले चरण का मतदान 4 मार्च तथा दूसरे चरण का मतदान 8 मार्च को करवाया गया। उत्तर प्रदेश में सात चरणों में 11, 15, 19, 23, 27 फरवरी तथा 4, 8 मार्च को मतदान हुआ। सभी पांचों राज्यों में मतगणना 11 मार्च को करवाई गयी।
सम्बंद्ध प्रकाश

सम्बंद्ध प्रकाश (अंग्रेज़ी: Coherent light) प्रकाश उन विद्युत-चुम्बकीय तरंगों को कहा जाता है जिनमें कलान्तर शून्य होता है अर्थात सम्बंद्ध प्रकाश की किरणें समान कला में होती हैं। लेसर के विकास से इस तरह की तरंगे केवल सॅद्धन्तिक तौर पर प्राप्त होती थी।
मुम्मडि कृष्णराज ओडेयरु

मुम्मडि कृष्णराज ओडेयरु मैसूर के राजा थे।